প্ল্যাটফর্মে দাঁড়ানো লোকাল ট্রেনের ছাদের উপর দিয়ে হেঁটে চলেছেন এক মানসিক ভারসাম্যহীন মহিলা। ভিড়ে ঠাসা  স্টেশন সবার চোখ তখন সেদিকে।
যে কোনও মুহূর্তে যে বিপদ ঘটতে পারে, আঁচ করে চিৎকার করে অনেকে সতর্কও করেছিলেন তাঁকে। কিন্তু শেষরক্ষা হল না। অসংখ্য যাত্রীর চোখের সামনেই ট্রেনের ছাদে বিদ্যুৎস্পৃষ্ট হয়ে মৃত্যু হল এক মানসিক ভারসাম্যহীন মহিলার।

এই বিষয়ে অন্যান্য খবর

সিট চাইতেই তরুণীকে হুমকি! যত দোষ পোশাকের, দেখুন সেই ভিডিও
ছাদে আটকে দেহ, শিয়ালদহে ঢুকল লোকাল ট্রেন! কীভাবে বিপত্তি, দেখুন ভিডিও


এই দিন সকালে চাঞ্চল্যকর এই ঘটনাটি ঘটেছে হুগলির চুঁচুড়া স্টেশনের ২নং প্লাটফর্মে। প্রত্যক্ষদর্শীদের বয়ান অনুযায়ী, হাওড়াগামী ব্যান্ডেল লোকাল ট্রেনের প্রথম বগির ছাদে এক  মানসিক ভারসাম্যহীন মহিলাকে দেখে প্ল্যাটফর্মে থাকা অন্য যাত্রীরা চিৎকার করতে থাকেন। তাতেও অবশ্য হুঁশ ফেরেনি ওই মহিলার। কয়েক মুহূর্তের মধ্যেই ওই মহিলা প্রথম বগির প্যান্টোগ্রাফের কাছে যেতেই বিকট শব্দ হয়। সঙ্গে সঙ্গে বিদ্যুৎস্পৃষ্ট হন ওই মহিলা। ঘটনাস্থলেই তার মৃত্যু হয়।
দেখুন ভিডিও
 

খবর পেয়ে রেল পুলিশ ও দমকলের কর্মীরা এসে মৃতদেহ উদ্ধার করেন। এর ফলে এই লাইনে প্রায় ঘণ্টাখানেক ট্রেন চলাচল ব্যাহত হয়। কিন্তু কী ভাবে ব্যস্ত সময়ে ওই মানসিক ভারসাম্যহীন মহিলা ট্রেনের ছাদে উঠে গেলেন, তা এখনও পরিষ্কার নয়। চোখের সামনে এমন ভয়াবহ দুর্ঘটনা দেখে অনেক যাত্রীই আতঙ্কিত হয়ে পড়েন। রেল পুলিশের নজরদারি নিয়েও প্রশ্ন তুলেছেন যাত্রীরা।